Document ID: 32009R0231

UREDBA KOMISIJE (ES) št. 231/2009
z dne 19. marca 2009
o odstopanju od Uredbe (ES) št. 800/1999 glede določitve stopnje nadomestila za sladkor pri dobavi iz členov 36 in 44 navedene uredbe, ki se je izvajala od 1. do 25. septembra 2008
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1234/2007 z dne 22. oktobra 2007 o vzpostavitvi skupne ureditve kmetijskih trgov in o posebnih določbah za nekatere kmetijske proizvode („Uredba o enotni SUT“) (1) ter zlasti člena 167(7) v povezavi s členom 4 Uredbe,
ob upoštevanju naslednjega:
(1)
V skladu z Uredbo Komisije (ES) št. 947/2008 z dne 25. septembra 2008 o začasni ukinitvi izvoznih nadomestil za beli in surovi sladkor, ki se izvažata brez nadaljnje predelave (2), od 26. septembra 2008 izvozna nadomestila niso več na voljo za sladkor, vključno s sladkorjem, ki se dobavlja v skladu s členoma 36 in 44 Uredbe Komisije (ES) št. 800/1999 z dne 15. aprila 1999 o skupnih podrobnih pravilih za uporabo sistema izvoznih nadomestil za kmetijske proizvode (3).
(2)
V skladu s členom 37 Uredbe (ES) št. 800/1999 lahko države članice dovolijo izvoznikom, da za proizvode, ki se nalagajo vsak mesec, uporabijo zadnji dan v mesecu za določitev veljavne stopnje nadomestila za dobavo iz členov 36 in 44 navedene uredbe. Zato ni mogoče določiti veljavne stopnje nadomestila za dobavo proizvodov iz sladkorja po navedenem postopku od 1. do 25. septembra 2008.
(3)
Upravičenost do nadomestila za dobavo, ki se je izvajala po postopku iz člena 37 Uredbe (ES) št. 800/1999 pred datumom začetka veljavnosti Uredbe (ES) št. 947/2008, se ne sme spremeniti. Za določitev navedenega nadomestila je z odstopanjem od člena 37(2) Uredbe (ES) št. 800/1999 treba določiti datum, ki bi se uporabljal v ta namen.
(4)
Ukrepi, predvideni s to uredbo, so v skladu z mnenjem Upravljalnega odbora za skupno ureditev kmetijskih trgov -
SPREJELA NASLEDNJO UREDBO:
Člen 1
Z odstopanjem od člena 37(2) Uredbe (ES) št. 800/1999 se datum 25. september 2008 uporabi za določitev stopnje nadomestila, ki se uporablja za sladkor, dobavljen v skladu s členom 36(1)(a) in (c) ter členom 44(1)(a) in (b) navedene uredbe v obdobju od 1. do 25. septembra 2008.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. septembra 2008.
Ta uredba je v celoti zavezujoča in se neposredno uporablja v vseh državah članicah.
V Bruslju, 19. marca 2009

Labels: 3
17
15